Diari Oficial de la Generalitat Valenciana


Sumari del DOGV 6068, del 30-07-2009 (2009/8465)

RESOLUCIÓ de 3 de juliol de 2009, de la consellera de Justícia i Administracions Públiques, per la qual es resol ratificar l'acord d'extinció acordat pel Patronat de la Fundació Valenciana del Cor, els tràmits de liquidació realitzats pel seu òrgan de govern i la inscripció de l'extinció i liquidació de la dita Fundació en el Registre de Fundacions de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8465


Data del document
:   03-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * cessament d'activitat
    * registre de documents
    * fundació

RESOLUCIÓ de 3 de juliol de 2009, de la consellera de Justícia i Administracions Públiques, per la qual es resol ratificar l'acord d'extinció acordat pel Patronat de la Fundació Valenciana del Cor, els tràmits de liquidació realitzats pel seu òrgan de govern i la inscripció de l'extinció i liquidació de la dita Fundació en el Registre de Fundacions de la Comunitat Valenciana. [2009/8465]  
Vist l'expedient d'extinció i liquidació de la Fundació Valenciana del Corazón, d'acord amb els següents  
Fets  
Primer. En data 5 de febrer de 2009, segons registre d'entrada, Antonio Salvador Sanz, secretari de la Fundació Valenciana del Cor, va presentar un escrit davant del Protectorat de Fundacions, en què sol·licitava la ratificació de l'acord d'extinció i liquidació pres en la reunió del Patronat de 15 de gener de 2009. Acord que va ser elevat a escriptura pública l'1 de juny de 2009, davant del notari del Col·legi de València, amb residència a València, Alfonso Mulet Signes, amb número de protocol 1.088.   
Segon. La Fundació va classificar-se, per Resolució de data 30 d'abril de 1998, del secretari general de la Conselleria de Presidència.   
Sent la fundadora l'entitat INSVACOR, Instituto Valenciano Pro-Corazón.  
L'objecte i finalitat de la Fundació eren:   
- Promoció de la salut en l'àmbit de la investigació,   
- Prevenció, tractament i rehabilitació de les malalties cardiovasculars.   
- Col·laborar també, en general, en tot allò que poguera contribuir a millorar la salut en la Comunitat, tal com la defineix l'Organització Mundial de la Salut.   
- Sent objectius primordials de la Fundació la realització de les activitats següents: 1) Estimular el desenrotllament de la investigació cardiovascular a la Comunitat Valenciana. 2) Ajudar a la prevenció de les malalties cardiovasculars. 3) Contribuir a la millora de l'assistència dels pacients cardiovasculars. 4) Promoure la rehabilitació dels malalts cardíacs, en la seua triple vessant física, psicològica i social.  
La composició actual del Patronat és la següent:   
President: INSVACOR (Instituto Valenciano Pro-Corazón), representat per Vicente López Merino.  
Vicepresident 1r: Adolfo Cabadés O'Callaghan  
Vicepresident 2n: Francisco Sogorb Garri  
Vicepresident 3r: Juan Mir Piqueras  
Tresorer: Salvador García Baños  
Vocals:  
Antonio Salvador Sanz  
Juan José Colomer Barber  
Antonio Quereda García  
Antonio Vidal Teruel  
Casanova Casanova  
Fernando Gómez Colomer  
La dotació inicial de la Fundació, en el moment de la seua constitució, estava formada per cinc milions de pessetes (5.000.000 ptes.), aportades pel fundador.  
Tercer. La causa d'extinció la fonamenta el Patronat en la impossibilitat de realitzar els fins fundacionals, i que resulta factible la modificació d'estatuts o la fusió amb una altra de fins anàlegs.   
Quart. El Patronat proposa que el destinatari dels béns i drets resultants de la liquidació siga el Instituto Valenciano Pro-Corazón, entitat no lucrativa valenciana, amb semblants fins que els de la Fundació.   
Segons el balanç de situació, aportat per la Fundació en el seu escrit de ratificació de data 2 de febrer de 2009, la dotació de la Fundació és de 30.050,61 €, i l'excedent de l'exercici de 1.517,94 €.   
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és d'aplicació general en virtut del que disposa la disposició final primera, punt 1, de la mateixa norma, estableix les causes d'extinció de les fundacions, i, en concret, l'apartat c) assenyala que s'extingiran quan siga impossible la realització el fi fundacional.   
L'article 32.2 de la Llei 50/2002, de 26 de desembre, de Fundacions, que és d'aplicació general en virtut del que disposa la disposició final primera, punt 2. b), de la mateixa norma, estableix que caldrà que l'acord del Patronat,siga ratificat pel Protectorat.   
I en el present procediment d'extinció i liquidació s'ha presentat tota la documentació que s'exigeix en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.   
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de fundacions.   
La Comissió del Protectorat de Fundacions, en la seua reunió celebrada e data 21 d'abril de 2009, va emetre un informe favorable a la ratificació de l'acord d'extinció i liquidació pres pel Patronat.   
Cinqué. I en l'article 47, apartat m), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, de l'esmentat text legal, i els articles 25.2 i 26.1 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, de la Generalitat, estableix l'obligació de la inscripció en el Registre de Fundacions de la Comunitat Valenciana, de l'acord d'extinció, liquidació i destinació donada als béns fundacionals.   
Per tant, vistos els preceptes legals citats i la resta de generals de pertinent aplicació, resolc:  
Primer  
Ratificar l'acord d'extinció acordat pel Patronat de la Fundació Valenciana del Cor, i els tràmits de liquidació realitzats pel seu òrgan de govern.   
Segon  
Inscriure l'extinció i liquidació de la Fundació Valenciana del Cor en el Registre de Fundacions de la Comunitat Valenciana.   
Notifiqueu la present resolució, que és definitiva en via administrativa. Contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 3 de juliol de 2009.- La consellera de Justícia i Administracions Públiques: Paula Sánchez de León Guardiola.